CELEX: 62021CN0633
Language: fi
Date: 2021-10-14 00:00:00
Title: Asia C-633/21: Kanne 14.10.2021 – Euroopan komissio v. Helleenien tasavalta

20.12.2021   
            
            
               FI
            
            
               Euroopan unionin virallinen lehti
            
            
               C 513/24
            
         
      Kanne 14.10.2021 – Euroopan komissio v. Helleenien tasavalta
      (Asia C-633/21)
      (2021/C 513/34)
      Oikeudenkäyntikieli: kreikka
      
         Asianosaiset
      
      
         Kantaja: Euroopan komissio (asiamiehet: M. Kostantinidis ja M. Noll-Ehlers)
      
         Vastaaja: Helleenien tasavalta
      
         Vaatimukset
      
      Kantaja vaatii, että unionin tuomioistuin
      
                  a)
               
               
                  toteaa, että
                  
                              —
                           
                           
                              yhtäältä Kreikka ei ole noudattanut direktiivin 2008/50/EY (1) 13 artiklan, yhdessä direktiivin liitteen XI kanssa, mukaisia velvoitteitaan, koska se on vuodesta 2010 lukien systemaattisesti ja jatkuvasti ylittänyt typpidioksidin vuosiraja-arvot Ateenan taajamassa (EL0003) vuodesta 2010;
                           
                        
                              —
                           
                           
                              toisaalta Kreikka ei ole noudattanut direktiivin 2008/50 23 artiklan 1 kohdan (yhdessä direktiivin liitteessä XV olevan A kohdan kanssa) mukaisia velvoitteitaan ja erityisesti direktiivin 23 artiklan 1 kohdan toisessa alakohdassa säädettyä velvoitetta sisällyttää [ilmanlaatusuunnitelmiin] asianmukaisia toimenpiteitä, jotta ylityksen kesto jää mahdollisimman lyhyeksi, koska se ei ole 11.6.2010 lukien toteuttanut tarvittavia toimenpiteitä varmistaakseen, että typpidioksidin vuosiraja-arvoja noudatetaan Ateenan taajamassa (EL0003).
                           
                        
            
                  b)
               
               
                  velvoittaa Kreikan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komissio korostaa ensimmäisessä kanneperusteessa, että ilmanlaadusta ja sen parantamisesta annetussa direktiivissä 2008/50 velvoitetaan jäsenvaltiot rajoittamaan väestön altistumista typpidioksidille (NO2). Komissio toteaa, että vuodesta 2005 lukien, jolloin typpidioksidin vuorokautisten raja-arvojen ja vuosiraja-arvojen noudattamisesta tuli pakollista direktiivin 2008/50 13 artiklan nojalla, Kreikka on toimittamiensa ilmanlaatua koskevien vuosittaisten kertomusten perusteella jatkuvasti laiminlyönyt vuorokautisten raja-arvojen noudattamisen Ateenan taajamassa EL0003.
      Komissio toteaa toisessa kanneperusteessaan, että direktiivin 2008/50 1 artiklan toisessa alakohdassa asetetaan jäsenvaltioille siinä tapauksessa, että raja-arvot ylitetään, selvä ja kiireellinen velvoite hyväksyä ilmanlaatusuunnitelmat, joihin on sisällytettävä asianmukaisia toimenpiteitä, jotta ylityksen kesto jää mahdollisimman lyhyeksi. Komissio väittää, että Kreikka ei ole laatinut asianmukaista ilmanlaatusuunnitelmaa Ateenan taajamalle EL0003, mikä on direktiivin 2008/50 23 artiklan 1 kohdan vastaista.
      
         (1)  Ilmanlaadusta ja sen parantamisesta 21.5.2008 annettu Euroopan parlamentin ja neuvoston direktiivi 2008/50 (EUVL 2008, L 152, s. 1).